Newton (Eenheit)

Einheit Norm  SI-Eenheit Naam  Newton Grött  Kraft Eenheitenteken  N Formelteken  F nöömt na Isaac Newton
Dat Newton is en afleddt SI-Einheit vun de physikaalsch Grött Kraft. Nöömt is de Eenheit na den britschen Weetenschoppler Sir Isaac Newton, de sik to Leevtieten veel mit Kräft, sünners mit de Gravitatschoon, befaat hett. He weer dat, den mol en Appel op’n Kopp fallen is, un he sik denn fröög, worüm egentlich allns jümmer na ünnen op de Eer fallt.

 Definitschoon 

Dormit is een Newton defineert as de Kraft, de een opwennen mutt, üm en rohend Körper mit de Masse 1 kg in een Sekunn op de Snelligkeit 1 m/s to bringen. De physikaalsch Formel dorto is:

wobi F för de Kraft steiht, m för de Masse un a ganz allgemeen för de Versnellen steiht. Wenn vun de Gravitatschoonskraft snackt warrt, steiht tomeist g an de Steed vun dat a, wat denn för de Swoorversnellen schreven warrt. Op de Eer gellt för g en Dörsnitt vun 9,80665 m/s², man de Grött is afhangig vun den Standoort. Ruuchweg kann man seggen, dat 1 N ungefäähr de Gewichtskraft vun en Körper mit de Masse 102 g op Seehööch is.

Dat Eenheitenteken kann mit de Vörsülven för Maateinheiten (Präfixen) kombineert warrn.

 Ümreken vun Krafteenheiten 

Kategorie:Physik
Kategorie:SI-Eenheit